title: Регламент за изпълнение (ЕС) 2016/1799 на Комисията от 7 октомври 2016 година за определяне на технически стандарти за изпълнение по отношение на съотнасянето на кредитните оценки на агенциите за външна кредитна оценка за кредитния риск в съответствие с член 136, параграф 1 и член 136, параграф 3 от Регламент (ЕС) № 575/2013 на Европейския парламент и на Съвета (Текст от значение за ЕИП)

text:
               12.10.2016

               BG

               Официален вестник на Европейския съюз

               L 275/3

         РЕГЛАМЕНТ ЗА ИЗПЪЛНЕНИЕ (ЕС) 2016/1799 НА КОМИСИЯТА
   от 7 октомври 2016 година
   за определяне на технически стандарти за изпълнение по отношение на съотнасянето на кредитните оценки на агенциите за външна кредитна оценка за кредитния риск в съответствие с член 136, параграф 1 и член 136, параграф 3 от Регламент (ЕС) № 575/2013 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници (1), и по-специално член 136, параграф 1, трета алинея и член 136, параграф 3, трета алинея от него,
   като има предвид, че:

               (1)

               Разпоредбите в настоящия регламент са тясно свързани, тъй като разглеждат съотнасянето на оценки на кредитния риск, с изключение на присъжданите за секюритизиращите позиции. С оглед на съгласуването на посочените разпоредби, които следва да влязат в сила едновременно, и на осигуряването на възможност за цялостен поглед и лесен достъп до тях от страна на лицата, обхванати от тези задължения, е желателно включването в един регламент на всички технически стандарти за изпълнение, изисквани съобразно Регламент (ЕС) № 575/2013 по отношение на съотнасянето на кредитните оценки на риска, с изключение на оценките, присъдени на секюритизиращи позиции.

               (2)

               В член 136, параграф 1 от Регламент (ЕС) № 575/2013 се изисква за всички агенции за външна кредитна оценка (АВКО) да се посочи съответствието на техните кредитни оценки, присъдени от АВКО, на степените на кредитно качество в раздел 2 от посочения регламент („съотнасяне“). АВКО представляват агенции за кредитен рейтинг, регистрирани или сертифицирани в съответствие с Регламент (ЕО) № 1060/2009 на Европейския парламент и на Съвета (2), или централна банка, присъждаща кредитни рейтинги, към които не се прилагат разпоредбите на посочения регламент.

               (3)

               Може да възникне объркване между някои сходни термини и понятия, използвани в Регламент (ЕО) № 1060/2009 и в Регламент (ЕС) № 575/2013. „Кредитна оценка“ е термин, използван в Регламент (ЕС) № 575/2013, който се отнася както до „обозначенията“ на различните категории рейтинги, присъждани от АВКО, така и до самото присъждане на рейтинг за даден елемент. В член 3, параграф 1, буква з) и буква а) от Регламент (ЕО) № 1060/2009 обаче се прави ясно разграничение между тези две понятия, като се използват съответно термините „рейтингова категория“ и „кредитен рейтинг“. С цел да се избегне объркване, като се има предвид необходимостта от разграничаване на тези две понятия и фактът, че двата регламента се допълват взаимно, като по-подходяща следва да се използва терминологията на Регламент (ЕО) № 1060/2009.

               (4)

               Като се има предвид, че член 4, параграф 1 от Регламент (ЕО) № 1060/2009 разрешава използването на кредитни рейтинги за регулаторни цели от кредитните институции и инвестиционните посредници само ако те са присъдени от агенции за кредитен рейтинг, установени в Съюза и регистрирани или сертифицирани в съответствие с посочения регламент, съотнасянето на кредитните оценки следва да обхваща кредитните оценки, които отговарят на определението за „кредитен рейтинг“ съгласно член 3, параграф 1, буква а) от посочения регламент. Освен това, като се има предвид, че по силата на член 136 от Регламент (ЕС) № 575/2013 се изисква съотнасяне за всички АВКО, в определението за които, съгласно член 4, параграф 1, точка 98 от същия регламент, попадат и кредитните рейтинги, изготвени от централни банки, които са освободени от прилагането на Регламент (ЕО) № 1060/2009, съотнасянето на рейтинговите категории на АВКО следва да обхваща също и тези кредитни рейтинги. Регламент (ЕС) № 575/2013 не позволява използването на кредитните рейтинги на някои класове активи (като например собствен капитал) в рамките на стандартизирания подход. Следователно, по отношение на оценките на предприятията за колективно инвестиране с фиксиран доход (ПКИ), при съотнасянето на кредитните оценки на АВКО следва да бъдат обхванати само онези, които зависят единствено от кредитното качество на базовите активи.

               (5)

               Съотнасянето има за цел определяне на подходящите рискови тегла съгласно Регламент (ЕС) № 575/2013 за категориите кредитни рейтинги на дадена АВКО. Така с него следва да може да се определят не само относителните разлики във връзка с риска, но също така и абсолютните равнища на риска за всяка рейтингова категория, като се осигуряват подходящи равнища на капитал съгласно стандартизирания подход.

               (6)

               Предвид голямото разнообразие в методологиите на АВКО, обективността и последователността на методологията за съотнасяне са ключови елементи, за да се гарантират равни условия за институциите, както и справедливост при третирането на АВКО. По тази причина при изготвянето на правила за използването на количествени и качествени показатели и тяхното съпоставяне с референтния показател е необходимо да се доразвие действащата нормативна база, а именно част 3 от „Преразгледаните насоки относно признаването на агенциите за външна кредитна оценка“ от 30 ноември 2010 г., с цел да се гарантира плавен преход към съотнасянето, изложено в настоящия регламент. Това ще гарантира също така съгласуваност с международните стандарти в тази област, а именно — със съдържанието на приложение 2 от „Базел II: Международна конвергенция по отношение измерването на капитала и на капиталовите стандарти: ревизирана рамка — пълна версия от юни 2006 г.“

               (7)

               Използваните определения за неизпълнение, използвани от АВКО, може да се различават от определението в член 178 от Регламент (ЕС) № 575/2013, както е посочено в Регламент (ЕО) № 1060/2009 и Делегиран Регламент (ЕС) 2015/2 на Комисията (3). Независимо от това, с цел да се гарантира, че общото равнище на капиталовите изисквания за експозиции с присъдена външна кредитна оценка не се променя, видовете събития във връзка с неизпълнение, използвани за калибриране на базовия показател, посочен в член 136, параграф 2, буква в) от Регламент (ЕС) № 575/2013, следва да се използват като определение за неизпълнението за целите на настоящия регламент.

               (8)

               Съотнасянето следва да се разбира като съпоставка на рейтинговите категории на дадена АВКО с регулаторна скала, определена за пруденциални цели. Поради това то следва да се разглежда като понятие, което е различно от това, което Европейският орган за ценни книжа и пазари (ЕОЦКП) е длъжен да предостави под формата на доклад съгласно член 21, параграф 4б от Регламент (ЕО) № 1060/2009, чиято цел е да позволи на инвеститорите лесно да сравняват всички кредитни рейтинги за даден субект. За целите на настоящия регламент „съотнасяне“ не се отнася до съотнасяния, разработени в други рамки, като например рамката на Евросистемата за кредитна оценка, тъй като те могат да работят с различни методики и определения.

               (9)

               За всеки съответен набор от рейтингови категории („рейтингова скала“) следва да се прави отделно съотнасяне. Когато рейтинговата скала на дадена АВКО е една и съща за различните класове експозиции, съотнасянето не следва да бъде различно, за да се гарантира разграничаването на рисковите тегла за различните класове експозиции, установени с Регламент (ЕС) № 575/2013. Когато дадена АВКО работи с няколко рейтингови скали, връзката, установена между тях от АВКО, следва да бъде отразена при съотнасянето.

               (10)

               Непоисканите рейтинги, както е посочено в член 3, параграф 1, буква ч) от Регламент (ЕО) № 1060/2009, следва да бъдат включени в съотнасянето на дадена АВКО, при условие че тези рейтинги могат да се използват за регулаторни цели в съответствие с член 4, параграф 1 от Регламент (ЕО) № 1060/2009 и че Европейския банков орган (ЕБО) е потвърдил, че тяхното качество е същото като на поисканите оценки на същата АВКО в съответствие с член 138 от Регламент (ЕС) № 575/2013.

               (11)

               При съотнасянето следва да се използват както количествени, така и качествени показатели, като качествените показатели се разглеждат на втория етап, както и когато е необходимо — особено когато количествените фактори не са подходящи. В резултат на това качествените фактори следва да спомагат за преразглеждане, коригиране и подобряване на първоначалното съотнасяне, извършено въз основа на количествени фактори, когато такова преразглеждане е обосновано и необходимо. Използването на този двуетапен подход е необходимо, за да се подобри обективността на съотнасянето и за да се гарантира, че то действително отразява съответствието между рейтинговите категории на дадена АВКО с регулаторната скала, определена за пруденциални цели.

               (12)

               Необходимо е да се избягва ненужно съществено неблагоприятно отражение върху онези АВКО, които поради своето неотдавнашно навлизане на пазара разполагат с ограничена количествена информация с цел постигане на баланс между пазарните и пруденциалните съображения. Следователно важността на количествените фактори в процеса на съотнасянето следва да бъде намалена. Актуализациите на съотнасянето следва да се извършват винаги когато това се окаже необходимо, за да се отрази количествената информация, събирана след датата на влизане в сила на настоящия регламент.

               (13)

               Равнището на неизпълнение, свързано с елементи с една и съща рейтингова категория, следва да се счита за най-представителния количествен показател и следва да бъде изчислявано от данните за неизпълнение, съответстващи на тези елементи. Когато липсват достатъчно данни за неизпълнение, съответстващи на тези елементи, все пак се изчислява прогнозна оценка на процента на неизпълнение въз основа на становището на съответната АВКО и въз основа на всякакви данни за неизпълнение, свързани с елементи, причислени към една и съща рейтингова категория, за която се извършва съотнасяне.

               (14)

               Изчисляването на процента на неизпълнение следва да отговаря на определени изисквания, за да се гарантира, че то е сходно за всички АВКО. Например, той трябва да бъде изчислено за тригодишен период, за да се даде възможност за наблюдение на значителен брой неизпълнения, когато рискът е много нисък, като се вземат предвид оттеглянията, за да се избегне подценяване на риска. Освен това при изчисляването не следва да се включват нито рейтинги от публичния сектор, нито рейтинги на емисии, като се има предвид недостатъчният брой неизпълнения за първия вид рейтинги; използването на втория вид рейтинги следва да се избягва, за да не наруши обективната оценка на процента на неизпълнение при емитенти с по-голям брой емисии.

               (15)

               Процентите на неизпълнение следва да се изчисляват за всяка рейтингова категория, доколкото е възможно в дългосрочен и краткосрочен период на наблюдение. Първият следва да послужи за основа за съотнасянето, докато вторият следва да осигурява ранно предупреждение за потенциално увеличение или намаление в равнището на риска на рейтинговата категория. При липсата на достатъчен брой кредитни рейтинги следва да се изчислява само дългосрочният процент на неизпълнение поради високата степен на несигурност по отношение на изчисляването на краткосрочните проценти на неизпълнение. В този случай качествените показатели следва да действат като предупредителен сигнал за потенциалното увеличаване на степента на риск на рейтинговата категория.

               (16)

               Определението за неизпълнение, установено от АВКО във връзка с изчислението на процента на неизпълнение, свързан с елементи, получили една и съща рейтингова категория, е ключов елемент от съотнасянето. Едно по-точно определение за неизпълнение може да даде по-високи проценти на неизпълнение в сравнение с други, по-малко строги определения за неизпълнение. Поради това следва да бъде направена оценка на последиците от определението за неизпълнение върху изчисляването на процента на неизпълнение, за да се подсигури точно съотнасяне.

               (17)

               Когато наличните данни за неизпълнение са ограничени, времевият хоризонт, разгледан в рейтинговата категория, следва да се вземе предвид за целите на съотнасянето, за да се гарантира съгласуваност между АВКО. По този начин, когато е била избрана краткосрочна перспектива, някои елементи могат да отговарят на определено равнище на риск. Същите елементи обаче могат да представляват значително равнище на риск, ако бъдат оценени през тригодишния период, избран за изчисляването на процента на неизпълнение. Този показател следва да бъде взет под внимание и правилно отразен при съотнасянето.

               (18)

               Значението на рейтинговата категория и относителното ѝ значение в рамките на рейтинговата скала следва да бъде особено полезно, когато липсват количествени показатели и е известно съотнасянето на съседната рейтингова категория. За тази цел следва да се определят степени на кредитно качество с оглед на възможностите на емитента да изпълнява финансовите си задължения, чувствителността към икономическото състояние и близостта му до състоянието на неизпълнение.

               (19)

               Следва също така да бъдат взети предвид общите рискови фактори за елементите, получили рейтингова категория. Размерът и степента на диверсификация на дейността на елементите, на които е присъдена дадена рейтингова категория, следва да се считат за подходящи показатели за техния рисков профил. Следва да е възможно като качествени фактори да се разглеждат и други измерители на кредитоспособността, определена за елементи от същата рейтингова категория, за да се предостави допълнителна информация по отношение на поведението при неизпълнение на съответната рейтингова категория. Адекватността, обективността и надеждността на различните измерители на кредитоспособността следва да бъдат внимателно анализирани преди тяхното прилагане за целите на съотнасянето.

               (20)

               С цел да се осигури съгласуваност с международните стандарти, показателите на дългосрочните и краткосрочните проценти на неизпълнение, предвидено в документа „Базел II: Международна конвергенция по отношение измерването на капитала и на капиталовите стандарти: Ревизирана рамка — пълна версия от юни 2006 г.“, следва да се използват за целите на съотнасянето. Следва обаче да се предвидят по-подробни правила, за да се вземе под внимание многоообразието от АВКО, които понастоящем работят на пазара на ЕС и чиито проценти на неизпълнение може значително да се различават от базовите показатели в схемите на международните АВКО. По-конкретно, следва да бъде определен дългосрочен базов показател, разделен на интервали, за да се провери, че диапазонът от стойности може да бъде съвместим с всяка степен на кредитно качество.

               (21)

               Рейтинговите категории следва първоначално да се съотнасят със степента на кредитно качество въз основа на сравнение на техните дългосрочни проценти на неизпълнение с дългосрочния базов показател, както и с информацията, произтичаща от качествените показатели.

               (22)

               Съгласно член 136, параграф 1, втора алинея от Регламент (ЕС) № 575/2013 адекватността на съотнасянето следва да се преразглежда редовно, тъй като дългосрочният процент на неизпълнение може да се промени и стане представителен за различна степен на кредитно качество. За тази цел най-новите краткосрочни проценти на неизпълнение в рамките на дадена рейтингова категория следва редовно да бъдат съпоставяни със съответните краткосрочни базови показатели („мониторингово“ и „прагово“ ниво). Нарушаването на краткосрочните базови показатели за непрекъснат период от две години може да бъде признак на отслабване на стандартите за оценяване; това от своя страна би могло да означава, че новият дългосрочен процент на неизпълнение е показателен за по-неблагоприятна степен на кредитно качество. Този признак би бил по-подходящ за ситуации, при които е нарушено праговото, а не мониторинговото ниво. По-конкретно, един елемент, който е в неизпълнение, свързан с най-високата рейтингова категория, може да насочи вниманието към възможността за преразглеждане на съотнасянето на единствената АВКО, която е определила рейтинг за този елемент.

               (23)

               При необходимост следва да бъде представен преработен проект за прилагане на техническите стандарти, за да може в съотнасянето да се включат новите АВКО.

               (24)

               Като се има предвид, че се изисква съобразяване с Регламент (ЕС) № 575/2013, е необходимо постоянно проследяване на съотнасянето.

               (25)

               Настоящият регламент се основава на проектите на техническите стандарти за изпълнение, представени от ЕБО, ЕОЦКП и Европейския орган за застраховане и професионално пенсионно осигуряване (ЕОЗППО) (наричани общо европейски надзорни органи — ЕНО) на Комисията.

               (26)

               На 29 март 2016 г. Комисията уведоми Съвместния комитет на ЕНО за своето намерение да одобри проекта на технически стандарти за изпълнение с измененията с цел да се осигури равновесие между един сериозен пруденциален подход и необходимостта да се избегне по-нататъшната концентрация на един вече много концентриран пазар за кредитен рейтинг, доминиран от три големи АВКО с общ пазарен дял от около 90 %. В уведомлението си Комисията изтъкна по-специално необходимостта да се избегне автоматичното прилагане след три години на по-консервативно съотнасяне спрямо всички АВКО, които не присъждат достатъчно рейтинги, независимо от качеството на рейтингите, тъй като този подход крие риск от създаване на регулаторни бариери за навлизане на пазара и за подкопаване на конкурентната позиция на по-малките и новите агенции за външна кредитна оценка, просто защото те не присъждат толкова рейтинги, колкото утвърдените големи агенции. В официалното си становище от 12 май 2016 г. Съвместният комитет на ЕНО потвърди своята първоначална позиция и не представи технически стандарти за изпълнение, изменени съгласно предложените от Комисията промени.

               (27)

               С цел да се осигури баланс между стабилния пруденциален подход и конкуренцията на пазара за кредитен рейтинг, проектът на технически стандарти за изпълнение следва да бъдат изменени по отношение на разпоредбите, които могат да доведат до ненужни съществени неблагоприятни последици за по-малките и новите агенции за външна кредитна оценка поради неотдавнашното им навлизане на пазара, по-специално разпоредбите относно прилагането на по-консервативно третиране в случай на ограничени данни, автоматичното влизане в сила на съотнасянето от 2019 г., разпоредбата относно прегледа на съотнасянето и таблиците за съотнасянето, приложими от 2019 г.

               (28)

               ЕБО, ЕОЦКП и ЕОЗППО проведоха открити обществени консултации по проектите на технически стандарти за изпълнение, въз основа на които е изготвен настоящият регламент, анализираха свързаните с тях потенциални разходи и ползи и поискаха становище от Групата на участниците в банковия сектор, създадена съгласно член 37 от Регламент (ЕС) № 1093/2010 на Европейския парламент и на Съвета (4); становище от Групата на участниците от сектора на ценните книжа и пазарите, създадена с член 37 от Регламент (ЕС) № 1095/2010 на Европейския парламент и на Съвета (5), както и становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (6),

         ПРИЕ НАСТОЯЩИЯ РЕГЛАМЕНТ:
   ДЯЛ I

      КОЛИЧЕСТВЕНИ, КАЧЕСТВЕНИ И БАЗОВИ ПОКАЗАТЕЛИ

      ГЛАВА 1

         Количествени показатели

   Член 1
   Количествени показатели при съотнасянето на рейтингова категория
   Количествените показатели, посочени в член 136, параграф 2, буква а) от Регламент (ЕС) № 575/2013, са краткосрочният и дългосрочният процент на неизпълнение, свързани с елементи, на които е присъдена същата рейтингова категория, както е посочено в членове 2—6.
   Член 2
   Елементи, използвани за изчисляването на количествени показатели
   Изчисляването на процентите на неизпълнение, посочени в член 1 за всяка рейтингова категория, се извършва въз основа единствено на елементи, получили същата рейтингова категория от агенция за външна кредитна оценка (АВКО), за които се прави съотнасяне, когато елементите отговарят на изброените по-долу изисквания:

               а)

               те принадлежат към „рейтингите на дружества“, посочени в член 3, буква а) от Делегиран регламент (ЕС) 2015/2, и са присъдени за всеки емитент поотделно;

               б)

               на тях са присъдени един от двата рейтинга:

                           i)

                           поискан кредитен рейтинг;

                           ii)

                           непоискан кредитен рейтинг, който отговаря на изискванията, посочени в член 138 от Регламент (ЕС) № 575/2013.

      Раздел 1

         Изчисляване на количествените показатели на дадена рейтингова категория при наличието на достатъчен брой кредитни рейтинги

   Член 3
   Установяване на наличието на достатъчен брой кредитни рейтинги
   1.   За целите на изчисляването на краткосрочния процент на неизпълнение, броят на елементите, получили една и съща рейтингова категория от АВКО, за които се извършва съотнасянето, се счита за достатъчен, когато елементите отговарят на всички изброени по-долу изисквания:

               а)

               те са достатъчни с оглед на предполагаемия рисков профил на рейтинговата категория, като се има предвид като показател броят на елементите, представляващи инверсната стойност на базовия показател за дългосрочния процент на неизпълнение на рейтинговата категория, както е посочено в член 14, буква а);

               б)

               те са представителни за последната група елементи, получили една и съща рейтингова категория.

         2.   За целите на изчисляването на дългосрочния процент на неизпълнение броят на елементите, получили една и съща рейтингова категория от АВКО, за които се извършва съотнасянето, се счита за достатъчен, когато са налице най-малко 10 от най-новите краткосрочни проценти на неизпълнение, посочени в параграф 1.
   Член 4
   Краткосрочни проценти на неизпълнение на дадена рейтингова категория при наличието на достатъчен брой кредитни рейтинги
   1.   Когато е налице достатъчен брой кредитни рейтинги съгласно член 3, параграф 1, краткосрочните проценти на неизпълнение, посочени в член 1, се изчисляват по начина, описан в параграфи 2—5.
   2.   Краткосрочните проценти на неизпълнение на дадена рейтингова категория се изчисляват за времеви хоризонт от 3 години като съотношение, като:

               а)

               знаменателят отразява броя на елементите, получили една и съща рейтингова категория, налични в началото на времевия хоризонт;

               б)

               числителят отразява броя на елементите, посочени в буква а), които са в неизпълнение преди изтичането на времевия хоризонт.

         3.   Елементи, оттеглени преди изтичането на времевия хоризонт, които не са в неизпълнение, участват в знаменателя на краткосрочните проценти на неизпълнение, посочени в параграф 2, буква а), с тегло 50 %. Всеки елемент, за който има доказателства, че е бил оттеглен преди настъпването на неизпълнение, се смята за елемент в неизпълнение.
   4.   Елементите се смятат за елементи в неизпълнение, които следва да бъдат включени в числителя, посочен в параграф 2, буква б), когато е възникнало някое от следните видове събития:

               а)

               обявяване на несъстоятелност или принудително изпълнение, което вероятно ще предизвика пропускане или забавяне в бъдеще на изисквани по договор плащания за обслужване на дълга;

               б)

               пропуснато или забавено изплащане на изисквани по договор лихва или главница, освен ако плащанията се извършват в рамките на договорно разрешен гратисен период;

               в)

               обмен в затруднено положение („distressed exchange“), ако съгласно офертата се предполага, че инвеститорът ще получи по-ниска стойност, отколкото обещаното съгласно оригиналните ценни книжа;

               г)

               оценяваният субект е обект на сериозен регулаторен надзор поради финансовото си състояние.

         5.   Краткосрочните проценти на неизпълнение се изчисляват за всеки наличен резерв от елементи, получили една и съща рейтингова категория за шестмесечен период, свързан съответно с 1 януари и с 1 юли всяка година.
   Член 5
   Дългосрочни проценти на неизпълнение на дадена рейтингова категория при наличието на достатъчен брой кредитни рейтинги
   1.   Когато са налице достатъчен брой кредитни рейтинги съгласно член 3 дългосрочните проценти на неизпълнение, посочени в член 1, се изчисляват по начина, описан в параграфи 2—4.
   2.   Дългосрочният процент на неизпълнение се изчислява като среднопретеглена стойност от поне последните 20 краткосрочни процента на неизпълнение, изчислени в съответствие с член 4, параграф 1. Ако наличните краткосрочни проценти на неизпълнение обхващат по-дълъг период и са подходящи, за този по-дълъг период се използват краткосрочните проценти на неизпълнение. Ако са налице по-малко от 20 краткосрочни процента на неизпълнение, изчислени съгласно член 4, параграф 1, останалите краткосрочни проценти на неизпълнение се изчисляват така, че да обхващат 20-те краткосрочни процента на неизпълнение.
   3.   За целите на изчисляването на среднопретеглената стойност, посочена в параграф 2, в краткосрочните проценти на неизпълнение, изчислени съгласно член 4, се включва най-скорошният период на рецесия. Този период на рецесия обхваща едно шестмесечие или по-дълъг период на отрицателен темп на растеж на брутния вътрешен продукт в основните географски области на оценяваните елементи.
   4.   За целите на изчисляването на среднопретеглената стойност, посочена в параграф 2, се прилага следното:

               а)

               краткосрочните проценти на неизпълнение, изчислени в съответствие с член 4, параграф 1, се определят въз основа на броя на елементите, посочени в член 4, параграф 2, буква а);

               б)

               приблизителните прогнозните краткосрочни проценти на неизпълнение се претеглят въз основа на приблизителни прогнозни изчисления за броя на елементите, получили една и съща рейтингова категория в началото на времевия хоризонт.

         Използването на тегла гарантира, че годините със и без рецесия в пълния икономически цикъл, са представени адекватно при изчислението.

      Раздел 2

         Изчисляване на количествените показатели на дадена рейтингова категория при липсата на достатъчен брой кредитни рейтинги

   Член 6
   Използвани елементи и дългосрочни проценти на неизпълнение на дадена рейтингова категория при липсата на достатъчен брой кредитни рейтинги
   Когато не е налице достатъчен брой кредитни рейтинги, както е посочено в член 3, изчисляването на дългосрочния процент на неизпълнение, посочен в член 1, се извършва в съответствие със следните две условия:

               а)

               то се основава на прогнозна оценка, предоставена от АВКО, за дългосрочния процент на неизпълнение, свързан с всички елементи, получили една и съща рейтингова категория, съгласно член 136, параграф 2, буква а) от Регламент (ЕС) № 575/2013;

               б)

               оценката, посочена в буква а), се допълва с броя на елементите в неизпълнение и елементите, които не са в неизпълнение, получили рейтинговата категория от АВКО, за която се извършва съотнасянето.

      ГЛАВА 2

         Качествени показатели

   Член 7
   Качествени показатели при съотнасянето на рейтингова категория
   Качествените показатели, посочени в член 136, параграф 2, буква б) от Регламент (ЕС) № 575/2013, включват:

               а)

               определението за неизпълнение, използвано от АВКО, както е посочено в член 8;

               б)

               времевия хоризонт на рейтинговата категория, използван от АВКО, както е посочено в член 9;

               в)

               значението на рейтинговата категория и нейната относителна позиция в рамките на рейтинговата скала, установена от АВКО, както е посочено в член 10;

               г)

               кредитоспособността на елементите, получили същата категория кредитни рейтинги, както е посочено в член 11;

               д)

               прогнозната оценка, предоставена от АВКО, за дългосрочния процент на неизпълнение, свързан с всички елементи, получили същата рейтингова категория, съгласно член 136, параграф 2, буква а) от Регламент (ЕС) № 575/2013, както е посочено в член 12;

               е)

               връзката, установена от АВКО („вътрешно съотнасяне“), когато има такава, между, от една страна, рейтинговата категория, за която се прави съотнасяне, и от друга страна, други рейтингови категории, изготвени от същата АВКО — когато вече е било установено съотнасяне за втората група категории съгласно настоящия регламент, както е посочено в член 13;

               ж)

               всяка друга имаща отношение информация, която може да опише степента на риск, изразена чрез рейтинговата категория.

         Член 8
   Определение за неизпълнение, използвано от АВКО
   Видът на събитията, разглеждани от АВКО с цел да се определи дали даден елемент е в неизпълнение, се сравнява с посочените в член 4, параграф 4, като се използва цялата налична информация. Когато сравнението показва, че не всички видове събития са били взети под внимание от АВКО, количествените показатели, посочени в член 1, се коригират съответно.
   Член 9
   Времеви хоризонт на рейтинговата категория
   Времевият хоризонт, разглеждан от АВКО за присъждането на дадена рейтингова категория, представлява подходящ показател за устойчивостта на равнището на риск на съответната рейтингова категория за периода, посочен в член 4, параграф 2.
   Член 10
   Значение и относителна позиция на дадена рейтингова категория
   1.   Смисълът на рейтинговата категория, установена от АВКО, се определя в зависимост от характеристиките на капацитета на финансовите ангажименти, така, както са отразени в елементите, получили такива рейтингови категории, и по-конкретно от степента на чувствителност към икономическата среда и степента на близост до ситуацията на неизпълнение.
   2.   Значението на рейтинговата категория се сравнява с това на всяка степен на кредитно качество, както е предвидено в член 15.
   3.   Значението на дадена рейтингова категория се разглежда в съчетание с относителната му позиция в рамките на рейтинговата скала, установена от АВКО.
   Член 11
   Кредитоспособност на елементите, получили една и съща рейтингова категория
   1.   Кредитоспособността на елементите, получили една и съща рейтингова категория, се определя, като се вземат предвид най-малко техният размер и степента на отрасловата и географската диверсификация на тяхната стопанска дейност.
   2.   Могат да се използват различни измерители за кредитоспособността, определена за елементи от една и съща рейтингова категория, доколкото това е целесъобразно, за да се допълни информацията, предоставена от количествените показатели, посочени в член 1, когато те са надеждни и подходящи за съотнасянето.
   Член 12
   Прогнозна оценка от АВКО за дългосрочния процент на неизпълнение, свързан с всички елементи, получили една и съща рейтингова категория
   Прогнозната оценка от АВКО за дългосрочния процент на неизпълнение, свързан с всички елементи, получили една и съща рейтингова категория, се взема предвид за целите на съотнасянето, доколкото тя е надлежно обоснована.
   Член 13
   Вътрешно съотнасяне на рейтингова категория, установена от АВКО
   Като подходящ показател за степента на риска на рейтинговата категория, която е обект на съотнасяне, се използва съответната степен на кредитно качество на други рейтингови категории, изготвени от същата АВКО, за които е налице вътрешно съотнасяне съгласно член 7, буква е).

      ГЛАВА 3

         Базов показател и свързани с него препратки

   Член 14
   Базов показател
   Базовият показател, посочен в член 136, параграф 2, буква в) от Регламент (ЕС) № 575/2013, се разделя на подкатегории:

               а)

               базов показател за дългосрочния процент на неизпълнение за всяка степен на кредитно качество, както е определено в таблица 1 от приложение I;

               б)

               базов показател за краткосрочния процент на неизпълнение за всяка степен на кредитно качество, както е определено в таблица 2 от приложение I;

         Член 15
   Референтно значение на рейтинговата категория за всяка степен на кредитно качество
   Референтното значение на дадена рейтингова категория, съответстващо на всяка степен на кредитно качество, е посочено в приложение II.
   ДЯЛ II

      ТАБЛИЦИ ЗА СЪОТНАСЯНЕТО

   Член 16
   Таблици за съотнасянето
   Съответствието на рейтинговите категории на всяка АВКО със степените за кредитно качество, посочени в част трета, дял II, глава 2, раздел 2 от Регламент (ЕС) № 575/2013, е изложено в приложение III.
   ДЯЛ III

      ЗАКЛЮЧИТЕЛНА РАЗПОРЕДБА

   Член 17
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 октомври 2016 година.

            За Комисията

            Председател

         Jean-Claude JUNCKER

      (1)  ОВ L 176, 27.6.2013 г., стр. 1.

      (2)  Регламент (ЕО) № 1060/2009 на Европейския парламент и на Съвета от 16 септември 2009 г. относно агенциите за кредитен рейтинг (ОВ L 302, 17.11.2009 г., стр. 1).

      (3)  Делегиран регламент (ЕС) 2015/2 на Комисията от 30 септември 2014 г. за допълване на Регламент (ЕО) № 1060/2009 на Европейския парламент и на Съвета по отношение на регулаторните технически стандарти за представяне на информацията, която агенциите за кредитен рейтинг предоставят на Европейския орган за ценни книжа и пазари (ОВ L 2, 6.1.2015 г., стр. 24).

      (4)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).

      (5)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).

      (6)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).

      ПРИЛОЖЕНИЕ I

         Базови показатели за целите на член 14

         Таблица 1

         Дългосрочен базов показател

         (3-годишен хоризонт)

                  Степен на кредитно качество

                  Дългосрочен базов показател

                  Средна стойност

                  Долна граница

                  Горна граница

                  1

                  0,10 %

                  0,00 %

                  0,16 %

                  2

                  0,25 %

                  0,17 %

                  0,54 %

                  3

                  1,00 %

                  0,55 %

                  2,39 %

                  4

                  7,50 %

                  2,40 %

                  10,99 %

                  5

                  20,00 %

                  11,00 %

                  26,49 %

                  6

                  34,00 %

                  26,50 %

                  100,00 %

         Таблица 2

         Краткосрочни базови показатели

         (3-годишен хоризонт)

                  Степен на кредитно качество

                  Краткосрочни базови показатели

                  Мониторингово ниво

                  Прагово ниво

                  1

                  0,80 %

                  1,20 %

                  2

                  1,00 %

                  1,30 %

                  3

                  2,40 %

                  3,00 %

                  4

                  11,00 %

                  12,40 %

                  5

                  28,60 %

                  35,00 %

                  6

                  не е приложимо

                  не е приложимо

      ПРИЛОЖЕНИЕ II

         Референтно значение на рейтинговата категория в зависимост от степента на кредитното качество за целите на член 15

                  Степен на кредитно качество

                  Значение на рейтинговата категория

                  1

                  Оценяваният субект е с изключителен/много силен капацитет за посрещане на финансовите си задължения и е изложен на минимален/много нисък кредитен риск.

                  2

                  Оценяваният субект е със стабилен капацитет за посрещане на финансовите си задължения и е изложен на нисък кредитен риск, но е малко по-податлив на отрицателните влияния на промените и обстоятелствата, както и на икономическите условия, отколкото субектите, на които е присъдена степен на кредитно качество 1.

                  3

                  Оценяваният субект е с подходящ капацитет за посрещане на финансовите си задължения и е изложен на умерен кредитен риск.
                  Неблагоприятните икономически условия или променящите се обстоятелства обаче може да доведат до намаляване на способността на оценявания субект да обслужва финансовите си задължения.

                  4

                  Оценяваният субект има капацитет за посрещане на финансовите си задължения, но е изложен на значителен кредитен риск.
                  Той е изправен пред сериозна несигурност или е изложен на влиянието на неблагоприятни стопански, финансови или икономически условия, които биха могли да доведат до недостиг на капацитет за посрещане на финансовите задължения от страна на оценявания субект.

                  5

                  Оценяваният субект има капацитет за посрещане на финансовите си задължения, но е изложен на висок кредитен риск.
                  Неблагоприятните стопански, финансови или икономически условия биха могли да намалят капацитета или готовността на оценявания субект да изпълнява финансовите си задължения.

                  6

                  Оценяваният субект понастоящем е уязвим или силно уязвим и е изложен на твърде висок кредитен риск, включително може да е в неизпълнение или състояние близо до неизпълнение на задълженията.
                  Той е зависим от благоприятни стопански, финансови и икономически условия за посрещане на финансовите си задължения.

      ПРИЛОЖЕНИЕ III

         Таблици за съотнасяне за целите на член 16

                     Степен на кредитно качество

                     1

                     2

                     3

                     4

                     5

                     6

                     AM Best Europe-Rating Services Ltd.

                  Скала на дългосрочни кредитни рейтинги на емитенти

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, rs

                  Скала на дългосрочни рейтинги на дългови инструменти

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, d

                  Скала на рейтинги за финансова стабилност

                  A++, A+

                  A, A-

                  B++, B+

                  B, B-

                  C++, C+

                  C, C-, D, E, F, S

                  Скала на краткосрочни рейтинги

                  AMB-1+

                  AMB-1-

                  AMB-2, AMB-3

                  AMB- 4

                     ARC Ratings S.A.

                  Скала на средносрочни и дългосрочни рейтинги на емитенти

                  AAA, AA

                  A

                  BBB

                  BB

                  B

                  CCC, CC, C, D

                  Скала на средносрочни и дългосрочни рейтинги на емисии

                  AAA, AA

                  A

                  BBB

                  BB

                  B

                  CCC, CC, C, D

                  Скала на краткосрочни рейтинги на емитенти

                  A-1+

                  A-1

                  A-2, A-3

                  B, C, D

                  Скала на краткосрочни рейтинги на емисии

                  A-1+

                  A-1

                  A-2, A-3

                  B, C, D

                     ASSEKURATA Assekuranz Rating-Agentur GmbH

                  Скала на дългосрочни кредитни рейтинги

                  AAA, AA

                  A

                  BBB

                  BB

                  B

                  CCC, CC/C, D

                  Скала на краткосрочни рейтинги на предприятия

                  A++

                  A

                  B, C, D

                     Axesor SA

                  Глобална рейтингова скала

                  AAA, AA

                  A

                  BBB

                  BB

                  B

                  CCC, CC, C, D, E

                     BCRA — Credit Rating Agency AD

                  Скала на банкови дългосрочни рейтинги

                  AAA, AA

                  A

                  BBB

                  BB

                  B

                  C, D

                  Скала на застрахователни дългосрочни рейтинги

                  iAAA, iAA

                  iA

                  iBBB

                  iBB

                  iB

                  iC, iD

                  Скала на дългосрочни рейтинги на предприятия

                  AAA, AA

                  A

                  BBB

                  BB

                  B

                  CCC, CC, C, D

                  Скала на общински дългосрочни рейтинги

                  AAA, AA

                  A

                  BBB

                  BB

                  B

                  CCC, CC, C, D

                  Скала на дългосрочни рейтинги на емисии

                  AAA, AA

                  A

                  BBB

                  BB

                  B

                  CCC, CC, C, D

                  Скала на банкови краткосрочни рейтинги

                  A-1+

                  A-1

                  A-2, A-3

                  B, C, D

                  Скала на краткосрочни рейтинги на предприятия

                  A-1+

                  A-1

                  A-2, A-3

                  B, C, D

                  Скала на краткосрочни рейтинги

                  A-1+

                  A-1

                  A-2, A-3

                  B, C, D

                  Скала на краткосрочни рейтинги на емисии

                  A-1+

                  A-1

                  A-2, A-3

                  B, C, D

                     Banque de France

                  Глобална скала на дългосрочни кредитни рейтинги на емитенти

                  3++

                  3+, 3

                  4+

                  4, 5+

                  5, 6

                  7, 8, 9, P

                     Capital Intelligence Ltd

                  Международна скала на дългосрочни рейтинги на емитенти

                  AAA, AA

                  A

                  BBB

                  BB

                  B

                  C, RS, SD, D

                  Международна скала на дългосрочни рейтинги на емисии

                  AAA, AA

                  A

                  BBB

                  BB

                  B

                  CCC, CC, C, D

                  Международна скала на краткосрочни рейтинги на емитенти

                  A-1+

                  A-1

                  A-2, A-3

                  B, C, D

                  Международна скала на краткосрочни рейтинги на емисии

                  A-1+

                  A-1

                  A-2, A-3

                  B, C, D

                     Cerved Rating Agency S.p.A.

                  Скала на дългосрочни рейтинги на предприятия

                  A1.1, A1.2, A1.3

                  A2.1, A2.2, A3.1

                  B1.1, B1.2

                  B2.1, B2.2

                  C1.1

                  C1.2, C2.1

                     Creditreform Ratings AG

                  Скала на дългосрочни рейтинги

                  AAA, AA

                  A

                  BBB

                  BB

                  B

                  C, D

                     CRIF S.p.A.

                  Глобална скала на дългосрочни рейтинги

                  AAA, AA

                  A

                  BBB

                  BB

                  B

                  CCC, D1, D2

                     Dagong Europe Credit Rating

                  Скала на дългосрочни кредитни рейтинги

                  AAA, AA

                  A

                  BBB

                  BB

                  B

                  CCC, CC, C, D

                  Скала на краткосрочни кредитни рейтинги

                  A-1

                  A-2, A-3

                  B, C, D

                     DBRS Ratings Limited

                  Скала на дългосрочни рейтинги на задължения

                  AAA, AA

                  A

                  BBB

                  BB

                  B

                  CCC, CC, C, D

                  Скала на краткосрочни рейтинги за дългови инструменти и за ценни книжа

                  R-1 H, R-1 M

                  R-1 L

                  R-2, R-3

                  R-4, R-5, D

                  Скала на рейтинги на способността за изплащане на искове

                  IC-1

                  IC-2

                  IC-3

                  IC-4

                  IC-5

                  D

                     European Rating Agency, a.s.

                  Скала на дългосрочни рейтинги

                  AAA, AA, A

                  BBB

                  BB

                  B

                  CCC, CC, C, D

                  Скала на краткосрочни рейтинги

                  S1

                  S2

                  S3, S4, NS

                     EuroRating Sp. z o.o.

                  Глобална скала на дългосрочни рейтинги

                  AAA, AA

                  A

                  BBB

                  BB

                  B

                  CCC, CC, C, D

                     Euler Hermes Rating GmbH

                  Глобална скала на дългосрочни рейтинги

                  AAA, AA

                  A

                  BBB

                  BB

                  B

                  CCC, CC, C, SD, D

                     FERI EuroRating Services AG

                  Рейтингова скала FERI EuroRating

                  AAA, AA

                  A

                  BBB, BB

                  B

                  CCC, CC, D

                     Рейтинги, определени от Fitch

                  Скала на дългосрочни кредитни рейтинги на емитенти

                  AAA, AA

                  A

                  BBB

                  BB

                  B

                  CCC, CC, C, RD, D

                  Корпоративни финансови задължения— скала на дългосрочни рейтинги

                  AAA AA

                  A

                  BBB

                  BB

                  B

                  CCC, CC, C

                  Междунардона скала на дългосрочни рейтинги за финансова стабилност на застрахователи

                  AAA, AA

                  A

                  BBB

                  BB

                  B

                  CCC, CC, C

                  Скала на краткосрочни рейтинги

                  F1+

                  F1

                  F2, F3

                  B, C, RD, D

                  Скала на краткосрочни рейтинги за финансова стабилност на застрахователи

                  F1+

                  F1

                  F2, F3

                  B, C

                     GBB-Rating Gesellschaft für Bonitätsbeurteilung GmbH

                  Глобална скала на дългосрочни рейтинги

                  AAA, AA

                  A, BBB

                  BB

                  B

                  CCC, CC, C, D

                     ICAP Group S.A

                  Глобална скала на дългосрочни рейтинги

                  AA, A

                  BB, B

                  C, D

                  E, F

                  G, H

                     Japan Credit Rating Agency Ltd

                  Скала на дългосрочни рейтинги на емитенти

                  AAA, AA

                  A

                  BBB

                  BB

                  B

                  CCC, CC, C, LD, D

                  Скала на дългосрочни рейтинги на емисии

                  AAA, AA

                  A

                  BBB

                  BB

                  B

                  CCC, CC, C, D

                  Скала на краткосрочни рейтинги на емитенти

                  J-1+

                  J-1

                  J-2

                  J-3, NJ, LD, D

                  Скала на краткосрочни кредитни рейтинги на емисии

                  J-1+

                  J-1

                  J-2

                  J-3, NJ, D

                     Kroll Bond Rating Agency

                  Скала на дългосрочни кредитни рейтинги

                  AAA, AA

                  A

                  BBB

                  BB

                  B

                  CCC, CC, C, D

                  Скала на краткосрочни кредитни рейтинги

                  K1+

                  K1

                  K3, K2

                  B, C, D

                     Moody's Investors Service

                  Глобална скала на дългосрочни рейтинги

                  Aaa, Aa

                  A

                  Baa

                  Ba

                  B

                  Caa, Ca, C

                  Скала на рейтинги на облигационен фонд

                  Aaa-bf, Aa-bf

                  A-bf

                  Baa-bf

                  Ba-bf

                  B-bf

                  Caa-bf, Ca-bf, C-bf

                  Глобална скала на краткосрочни рейтинги

                  P-1

                  P-2

                  P-3

                  NP

                     Standard & Poor's Ratings Services

                  Скала на дългосрочни кредитни рейтинги на емитенти

                  AAA, AA

                  A

                  BBB

                  BB

                  B

                  CCC, CC, R, SD/D

                  Скала на дългосрочни кредитни рейтинги на емисии

                  AAA, AA

                  A

                  BBB

                  BB

                  B

                  CCC, CC, C, D

                  Скала на рейтинги за финансова стабилност на застрахователи

                  AAA, AA

                  A

                  BBB

                  BB

                  B

                  CCC, CC, SD/D, R

                  Скала на рейтингите за кредитно качество на фондове

                  AAAf, AAf

                  Af

                  BBBf

                  BBf

                  Bf

                  CCCf

                  Скала на рейтингите на средната пазарна оценка

                  MM1

                  MM2

                  MM3, MM4

                  MM5, MM6

                  MM7, MM8, MMD

                  Скала на краткосрочни кредитни рейтинги на емитенти

                  A-1+

                  A-1

                  A-2, A-3

                  B, C, R, SD/D

                  Скала на краткосрочни кредитни рейтинги на емисии

                  A-1+

                  A-1

                  A-2, A-3

                  B, C, D

                     Scope Ratings AG

                  Глобална скала на дългосрочни рейтинги

                  AAA, AA

                  A

                  BBB

                  BB

                  B

                  CCC, CC,C, D

                  Глобална скала на краткосрочни рейтинги

                  S-1+

                  S-1

                  S-2

                  S-3, S-4

                     Spread Research

                  Международна скала на дългосрочни рейтинги

                  AAA, AA

                  A

                  BBB

                  BB

                  B

                  CCC, CC, C, D

                     The Economist Intelligence Unit Ltd

                  Скала на обхвата на държавни рейтинги

                  AAA, AA

                  A

                  BBB

                  BB

                  B

                  CCC, CC, C, D


title: Регламент за изпълнение (ЕС) 2015/1854 на Комисията от 15 октомври 2015 година за установяване на стандартни стойности при внос с цел определяне на входната цена на някои плодове и зеленчуци

text:
               16.10.2015

               BG

               Официален вестник на Европейския съюз

               L 271/31

         РЕГЛАМЕНТ ЗА ИЗПЪЛНЕНИЕ (ЕС) 2015/1854 НА КОМИСИЯТА
   от 15 октомври 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 октомври 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  84,4

                  MA

                  132,6

                  MK

                  46,1

                  TR

                  56,6

                  ZZ

                  79,9

                  0707 00 05

                  AL

                  36,9

                  TR

                  116,7

                  ZZ

                  76,8

                  0709 93 10

                  TR

                  136,8

                  ZZ

                  136,8

                  0805 50 10

                  AR

                  161,3

                  CL

                  149,0

                  TR

                  110,2

                  UY

                  78,7

                  ZA

                  104,7

                  ZZ

                  120,8

                  0806 10 10

                  BR

                  252,3

                  EG

                  198,3

                  MA

                  56,6

                  MK

                  97,5

                  TR

                  169,2

                  ZZ

                  154,8

                  0808 10 80

                  AR

                  122,1

                  CL

                  86,3

                  MK

                  23,1

                  NZ

                  155,0

                  US

                  86,4

                  ZA

                  144,4

                  ZZ

                  102,9

                  0808 30 90

                  CN

                  65,9

                  TR

                  135,5

                  XS

                  95,1

                  ZA

                  218,5

                  ZZ

                  128,8

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1217/2014 на Комисията от 11 ноември 2014 година относно класирането на някои стоки в Комбинираната номенклатура

text:
               14.11.2014

               BG

               Официален вестник на Европейския съюз

               L 329/17

         РЕГЛАМЕНТ ЗА ИЗПЪЛНЕНИЕ (ЕС) № 1217/2014 НА КОМИСИЯТА
   от 11 ноември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2014 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Изделие (т.нар. „електрически филтър“), представляващо многослоен керамичен кондензатор от тип проходен кондензатор за повърхностен монтаж, с размери приблизително 8 × 3 × 3 mm.
                              То е представено като нискочестотен филтър, който се използва като филтър на електромагнитни смущения например в усилватели на мощност, захранващи устройства, регулатори на температурата, управления на двигатели и управляващи схеми.

                      (1) Вж. изображение 1.

                  8532 24 00

                  Класирането се определя от общи правила 1 и 6 за тълкуване на Комбинираната номенклатура, бележка 2, буква а) към раздел XVI и от текстовете на кодове по КН 8532 и 8532 24 00.
                  Изделието се използва като компонент в редица машини. Тъй като се състои само от кондензатор, то следва да бъде класирано в код по КН 8532 24 00 като електрически кондензатор с керамичен диелектрик, многослоен, постоянен.

                              2.

                              Изделие (т.нар. „електрически филтър“), състоящо се от кондензатор и две сферични феритни ядра, с размери приблизително 7 × 2 × 2 mm.
                              Еквивалентната електрическа схема се състои от две индуктивности (по една за всяко феритно ядро), свързани последователно в токовия контур към изводите в левия и десния край на проходен кондензатор за повърхностен монтаж.
                              Двете сферични феритни ядра действат като индуктивности, които намаляват резонанса с околни електрически вериги, като потискат високочестотни електрически токове.
                              Изделието е представено за използване като филтър на електромагнитни смущения, например в автомобилни и промишлени приложения.

                      (1) Вж. изображение 2.

                  8548 90 90

                  Класирането се определя от общи правила 1 и 6 за тълкуването на Комбинираната номенклатура (ОПТ), бележка 2, буква в) към раздел XVI и от текста на кодове по КН 8548, 8548 90 и 8548 90 90.
                  Предвид обективните характеристики на изделието, а именно, че освен кондензатор съдържа и две феритни ядра, то не съответства напълно на текста на позиция 8532 (кондензатори).
                  Освен това, тъй като феритните ядра и кондензаторът са еднакво важни за цялостното функциониране на електрическия филтър, функцията на изделието излиза извън обхвата на позиция 8532. Класирането в тази позиция, при прилагане на общо правило 1 за тълкуването на Комбинираната номенклатура и бележка 2, буква а) към раздел XVI, се изключва.
                  Изделието се използва като компонент в редица машини. Тъй като то е подходящо за употреба не само или главно с една определена машина или група машини, то следа да бъде класирано в код по КН 8548 90 90 като други електрически части за машини или апарати, неупоменати, нито включени другаде в глава 85.

                     Изображение 1

                     Изображение 2

                  (Схема)

                  (Еквивалентна схема)

         (1)  Изображенията са само за информация.


title: Регламент за изпълнение (ЕС) № 1114/2014 на Комисията от 21 октомври 2014 година за изменение на Регламент (ЕО) № 2075/2005 относно установяване на специфични правила за официалния контрол на трихинели ( Trichinella ) в месото  Текст от значение за ЕИП

text:
               22.10.2014

               BG

               Официален вестник на Европейския съюз

               L 302/46

         РЕГЛАМЕНТ ЗА ИЗПЪЛНЕНИЕ (ЕС) № 1114/2014 НА КОМИСИЯТА
   от 21 октомври 2014 година
   за изменение на Регламент (ЕО) № 2075/2005 относно установяване на специфични правила за официалния контрол на трихинели (Trichinella) в месото
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 18, параграфи 8 — 11 от него,
   като има предвид, че:

               (1)

               В Регламент (ЕО) № 2075/2005 на Комисията (2) се установяват правила за вземане на проби от кланични трупове от видове, възприемчиви към заразяване с Trichinella, с цел определяне на статута на стопанствата и компартментите и условията за внос на месо в Съюза. В него също така се предвиждат референтни методи и еквивалентни методи за откриване на Trichinella в проби от кланични трупове.

               (2)

               С Регламент (ЕО) № 2075/2005 се разрешава разфасоването на кланични трупове от домашни свине при определени условия до получаване на резултатите от изследването за Trichinella. С цел да се улесни дейността на транжорните следва да се предвиди такова разрешение и за конете при същите условия.

               (3)

               С Регламент (ЕС) № 216/2014 на Комисията (3) се въвеждат изменения в някои от дерогациите по отношение на вземането на проби за Trichinella от домашни свине, предвидени в Регламент (ЕО) № 2075/2005. С Регламент (ЕС) № 216/2014 бяха изменени и изискванията, на които операторите в сектор храни трябва да отговарят, за да бъдат официално признати за стопанства, прилагащи контролирани условия на отглеждане. Едно от тях е операторът да може да въвежда нови животни в стопанството само ако идват от стопанства, също така официално признати за прилагащи контролирани условия на отглеждане. Следва да се изясни какви условия се прилагат при домашни свине, с изключение на онези, които са пряко предназначени за клане, които се придвижват от едно до друго стопанство с помощта на събирателни центрове. Освен това съответните сертификати за вътресъюзна търговия и за внос следва да бъдат адаптирани към изменените изисквания.

               (4)

               Информацията относно официалното признаване на стопанството на произход за прилагащо контролирани условия на отглеждане следва да бъде включена от официален ветеринарен лекар в здравните сертификати, предвидени в Директива 64/432/ЕИО на Съвета (4) за вътресъюзна търговия с животни от рода на свинете, и в Регламент (ЕС) № 206/2010 на Комисията (5) за внос в Съюза на домашни свине от трети държави, за да се даде възможност на държавите членки да прилагат подходящия режим за изследване за Trichinella при клане и да не се излага на риск статутът на стопанството по местоназначение за свине за отглеждане или разплод.

               (5)

               С цел да се гарантира правилното прилагане на Регламент (ЕО) № 2075/2005 третите държави, които осъществяват износ на домашни свине или на месо от такива животни, следва да бъдат включени в списъците към съответните актове относно условията на внос, в случай че прилагат дерогация от вземането на проби за Trichinella от домашни животни от рода на свинете и че стопанствата или компартментите са официално признати за прилагащи контролирани условия на отглеждане.

               (6)

               Удостоверението за общественото здраве за изследването за Trichinella следва да бъде включено във ветеринарните сертификати, придружаващи прясно месо — в съответствие с Регламент (ЕС) № 206/2010, месни заготовки — в съответствие с Решение 2000/572/ЕО на Комисията (6), и месни продукти — в съответствие с Решение 2007/777/ЕО на Комисията (7).

               (7)

               Референтната лаборатория на ЕС за паразити препоръча да се изясни текстът на Регламент (ЕО) № 2075/2005 по отношение на процедурата на някои еквивалентни методи за изследване за Trichinella. Освен това Референтната лаборатория на ЕС валидира нов метод (набор PrioCHECK® Trichinella AAD) за откриване на Trichinella в месо от домашни свине. Поради това посоченият метод следва да бъде разрешен за изследване на този вид животни.

               (8)

               Поради това Регламент (ЕО) № 2075/2005 следва да бъде съответно изменен.

               (9)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2075/2005 се изменя, както следва:

               (1)

               Член 2 се заменя със следното:
               „Член 2
               Вземане на проби от кланични трупове
               1.   От кланични трупове от домашни свине се вземат проби в кланиците като част от следкланичния преглед, както следва:

                           а)

                           за Trichinella се изследват всички кланични трупове на свине и нерези за разплод, или най-малко 10 % от кланичните трупове на животни, ежегодно изпращани за клане от всяко стопанство, което е официално признато за прилагащо контролирани условия на отглеждане.

                           б)

                           всички кланични трупове от стопанства, които не са официално признати за прилагащи контролирани условия на отглеждане, се изследват систематично за Trichinella.

                     От всеки труп се взема проба и пробата се изследва за Trichinella в лаборатория, определена от компетентния орган, като се използва един от следните методи за откриване:

                           а)

                           референтният метод за откриване, посочен в приложение I, глава I; или

                           б)

                           еквивалентен метод за откриване, посочен в приложение I, глава II.

                     2.   От трупове на коне, диви свине и други видове селскостопански и диви животни, възприемчиви към заразяване с Trichinella, системно се вземат проби в кланици или обекти за обработка на дивеч като част от следкланичния преглед.
               Проба се взема от всеки кланичен труп и се изследва в съответствие с приложения I и III в лаборатория, определена от компетентния орган.
               3.   До получаване на резултатите от изследването за Trichinella и при условие че операторът в сектор храни гарантира пълна проследяемост, кланичните трупове от домашни свине и от коне могат да бъдат разфасовани най-много на шест части в кланица или в транжорна, която се намира в същото помещение.
               Чрез дерогация от първа алинея и след одобрение от компетентния орган кланичните трупове могат да бъдат разфасовани в транжорна, свързана с кланицата или отделена от нея, при условие че:

                           а)

                           процедурата е под наблюдение на компетентния орган;

                           б)

                           кланичният труп или частите от него не са предназначени за повече от една транжорна;

                           в)

                           транжорната е разположена на територията на държавата членка; както и

                           г)

                           в случай на положителен резултат всички части се обявят за негодни за консумация от човека.“

               (2)

               Член 13 се заменя със следното:
               „Член 13
               Здравни изисквания при внос
               1.   Месо, съдържащо напречно набраздена мускулатура от видове животни, които е възможно да са носители на Trichinella, може да се внася в Съюза само ако преди износа е било изследвано за Trichinella в третата държава, в която са заклани животните, при условия, равностойни на предвидените в член 2 или 3.
               2.   Трета държава може да приложи дерогациите, предвидени в член 3, параграфи 2 и 3, само ако е уведомила Комисията за прилагането на посочените дерогации и ако е била включена в списък за съответната цел:

                           i)

                           за внос на живи домашни свине — в част 1 от приложение I към Регламент (ЕС) № 206/2010; или

                           ii)

                           за внос на прясно месо от домашни свине — в част 1 от приложение II към Регламент (ЕС) № 206/2010;

                           iii)

                           за внос на месни продукти, произведени изключително от месо или месни продукти от домашни свине — в част 2 от приложение II към Решение 2007/777/ЕО.“

               (3)

               Член 15 се заменя със следното:
               „Член 15
               Документация
               1.   В образеца на здравен сертификат за вътресъюзна търговия с живи домашни свине, включен в образец 2 от приложение Е към Директива 64/432/ЕИО, официалният ветеринарен лекар включва информацията относно официалното признаване на стопанството на произход като прилагащо контролирани условия на отглеждане съгласно предвиденото в член 8 от настоящия регламент.
               2.   В образеца на ветеринарен сертификат за внос в Съюза на живи домашни свине, включен в образци „POR-X“ и „POR-Y“ в част 2 от приложение I към Регламент (ЕС) № 206/2010, официалният ветеринарен лекар включва информацията относно официалното признаване от компетентния орган на трета държава на стопанството на произход като прилагащо контролирани условия на отглеждане, равностойни на предвидените в приложение IV към настоящия регламент.
               3.   Във ветеринарния сертификат по образците „POR“, включени в част 2 от приложение II към Регламент (ЕС) № 206/2010, който придружава пратки с месо, предназначено за внос в Съюза от трети държави, официалният ветеринарен лекар включва удостоверението за общественото здраве за изследването за Trichinella, извършено в съответствие с член 13 от настоящия регламент в третата държава на произход на месото.
               4.   Във ветеринарния и здравен сертификат, чийто образец е включен в приложение II към Решение 2000/572/ЕО и който придружава пратки с месни заготовки, предназначени за внос в Съюза от трети държави, официалният ветеринарен лекар включва удостоверението за общественото здраве за изследването за Trichinella, извършено в съответствие с член 13 от настоящия регламент в третата държава на произход на месото.
               5.   Във ветеринарно-санитарния и здравен сертификат, чийто образец е включен в приложение III към Решение 2007/777/ЕО и който придружава пратки с някои месни продукти и обработени стомаси, пикочни мехури и черва, предназначени за внос в Съюза от трети държави, официалният ветеринарен лекар включва удостоверението за общественото здраве за изследването за Trichinella, извършено в съответствие с член 13 от настоящия регламент в третата държава на произход на месото.“

               (4)

               В приложение I, глава I, точка 3 параграф IV се заменя със следното:

                           „IV.

                           Процедура за почистване и обеззаразяване при положителен или съмнителен резултат.
                           Когато изследването на сборна или отделна проба даде положителен или съмнителен резултат, всички материали в контакт с месото (смесителна купа и острие, стъклена колба, бъркалка, температурен сензор, конусовидна филтрационна фуния, сито и пинцети) трябва внимателно да бъдат обеззаразени чрез измиване с топла вода (65 °C — 90 °C). Ако при измиването се използва миещ препарат, препоръчва се обилно изплакване с вода на всеки инструмент с цел отмиване на препарата.“

               (5)

               В приложение I, глава II, част Г, точка 3 параграф IV се заменя със следното:

                           „IV.

                           Процедура за почистване и обеззаразяване при положителен или съмнителен резултат.
                           Когато изследването на сборна или отделна проба даде положителен или съмнителен резултат от латекс-аглутинация, всички материали в контакт с месото (смесителна купа и острие, чукало, стъклена колба, бъркалка, температурен сензор, конусовидна филтрационна фуния, сито и пинцети) трябва внимателно да бъдат обеззаразени чрез потапяне за няколко секунди в топла вода (65 °C — 90 °C). Остатъците от месо или инактивирани ларви, които е възможно да останат по тяхната повърхност, могат да бъдат отстранени с помощта на чиста гъба и чешмяна вода. Ако е необходимо, могат да се добавят няколко капки миещ препарат, за да се отстранят мазнините по оборудването. След това се препоръчва обилно изплакване с вода на всеки инструмент с цел отстраняване на всички следи от миещ препарат.“

               (6)

               В приложение I, глава II се добавя следната част Д:
               „Д.   Изследване чрез изкуствено смилане за откриване in vitro на ларви от Trichinella spp в месни проби, набор PrioCHECK® Trichinella AAD.

                  Този метод се счита за еквивалентен единствено за изследването на месо от домашни свине.

               Наборът PrioCHECK® Trichinella AAD може да се използва в съответствие с ръководството за употреба на набора, като се използват делителни фунии (Lenz NS 29/32) и епруветка с вместимост 80 ml.“

               (7)

               В приложение IV, глава I, част А, букви ж) — ѝ) се заменят със следното:

                           „ж)

                           операторът трябва да гарантира, че домашните свине са идентифицирани, така че всяко животно да може да бъде проследено обратно до стопанството;

                           з)

                           операторът трябва да гарантира, че домашните свине се въвеждат в стопанството само ако са с произход и идват от стопанства, които официално са признати за прилагащи контролирани условия на отглеждане;

                           и)

                           никоя от домашните свине няма достъп до съоръжения на открито, освен когато операторът може да докаже чрез анализ на риска, отговарящ на изискванията на компетентния орган, че времевият период, съоръженията и обстоятелствата по достъпа на открито не представляват опасност от въвеждане на Trichinella в стопанството;

                           й)

                           никоя от свинете за разплод или доотглеждане съгласно определението в член 2, параграф 2, буква в) от Директива 64/432/ЕИО, не е разтоварвана след напускане на стопанството на произход на събирателен център съгласно определението в член 2, параграф 2, буква о) от Директива 64/432/ЕИО, освен когато събирателният център отговаря на изискванията на букви а) — и) от настоящата част и всички домашни свине, групирани за сформиране на пратки в събирателния център, са с произход и идват от стопанства, които официално са признати за прилагащи контролирани условия на отглеждане.“

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 октомври 2014 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 206.

      (2)  Регламент (ЕО) № 2075/2005 на Комисията от 5 декември 2005 г. относно установяване на специфични правила за официалния контрол на трихинели (Trichinella) в месото (ОВ L 338, 22.12.2005 г., стр. 60).

      (3)  Регламент (ЕС) № 216/2014 на Комисията от 7 март 2014 г. за изменение на Регламент (ЕО) № 2075/2005 относно установяване на специфични правила за официалния контрол на трихинели (Trichinella) в месото (ОВ L 69, 8.3.2014 г., стр. 85).

      (4)  Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (ОВ 121, 29.7.1964 г., стр. 1977).

      (5)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).

      (6)  Решение 2000/572/ЕО на Комисията от 8 септември 2000 г. за определяне на ветеринарно-санитарните и здравните изисквания и ветеринарното сертифициране за вноса на мляно месо и месни заготовки от трети държави (ОВ L 240, 23.9.2000 г., стр. 19).

      (7)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).


title: Регламент за изпълнение (ЕС) № 699/2014 на Комисията от 24 юни 2014 година относно оформлението на общо лого, чрез което да се идентифицират лицата, предлагащи на гражданите лекарствени продукти за продажба от разстояние, и относно техническите, електронните и криптографските изисквания за проверката на неговата автентичност  Текст от значение за ЕИП

text:
               25.6.2014

               BG

               Официален вестник на Европейския съюз

               L 184/5

         РЕГЛАМЕНТ ЗА ИЗПЪЛНЕНИЕ (ЕС) № 699/2014 НА КОМИСИЯТА
   от 24 юни 2014 година
   относно оформлението на общо лого, чрез което да се идентифицират лицата, предлагащи на гражданите лекарствени продукти за продажба от разстояние, и относно техническите, електронните и криптографските изисквания за проверката на неговата автентичност
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/83/ЕО на Европейския парламент и на Съвета от 6 ноември 2001 г. за утвърждаване на кодекс на Общността относно лекарствени продукти за хуманна употреба (1), и по-специално член 85в, параграф 3 от нея,
   като има предвид, че:

               (1)

               В член 85в, параграф 3 от Директива 2001/83/ЕО е предвидено създаването на общо лого, което е разпознаваемо в целия Съюз и което позволява определянето на държавата членка, в която е установено лицето, предлагащо лекарствени продукти за продажба на потребителите от разстояние чрез услуги на информационното общество.

               (2)

               В съответствие с член 85в, параграф 3, буква а) от Директива 2001/83/ЕО с цел хармонизиране на използването на това общо лого Комисията следва да приеме актове за изпълнение относно техническите, електронните и криптографските изисквания за проверка на автентичността на общото лого. Тези изисквания следва да осигурят висока степен на сигурност и да предотвратят евентуално неправомерно използване на логото.

               (3)

               В съответствие с член 85в, параграф 1, буква г), подточка iii) проверката на автентичността на общото лого се извършва чрез хипервръзка между логото и вписването за лицето, получило разрешение или право да предлага на гражданите лекарствени продукти за продажба от разстояние чрез услуги на информационното общество, и списъка, посочен в член 85в, параграф 4, буква в). Следователно тези хипервръзки следва да бъдат постоянни и сигурни.

               (4)

               За да бъде предотвратено неправомерното използване на логото, националните уебсайтове, посочени в член 85в, параграф 4, следва да се поддържат сигурни и актуални и хостингът им да бъде към надеждни домейни.

               (5)

               Мерките, предвидени в настоящото решение, са в съответствие със становището на Постоянния комитет по лекарствените продукти за хуманна употреба,

         ПРИЕ НАСТОЯЩИЯ РЕГЛАМЕНТ:
   Член 1
   Оформлението на общото лого, посочено в член 85в, параграф 3, буква б) от Директива 2001/83/ЕО, е съгласно образеца, посочен в приложението към настоящия регламент.
   Член 2
   Уебсайтът, посочен в член 85в, параграф 4, трябва да бъде достъпен по такъв начин, че гражданите лесно да се убеждават, че това е надеждният за целта сайт.
   Член 3
   Хипервръзката, посочена в член 85в, параграф 1, буква г), подточка iii) от Директива 2001/83/ЕО, между уебсайта на лицето, получило разрешение или правото да доставя на гражданите лекарствени продукти от разстояние чрез услуги на информационното общество, и уебсайта, на който е поместен националният списък, посочен в член 85в, параграф 4, буква в) от директивата, е фиксирана и реципрочна.
   Прехвърлянето на информация между уебсайтовете, получили разрешение или правото да доставят на гражданите лекарствени продукти от разстояние чрез услуги на информационното общество, и уебсайтовете, на които са поместени националните списъци, се подсигурява чрез съответните подходящи средства.
   Член 4
   За да може хипервръзката, посочена в член 3, първа алинея, да работи надеждно, уебсайтовете, на които са поместени националните списъци, изготвени в съответствие с член 85в, параграф 4, буква в) от Директива 2001/83/ЕО, трябва да се поддържат сигурни и актуални, като се посочва моментът на последната им актуализация.
   Член 5
   Настоящият регламент влиза в сила на седмия ден след публикуването му в Официален вестник на Европейския съюз.
   Той се прилага от 1 юли 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2014 година.

            За Комисията

            Председател

         José Manuel BARROSO

      (1)  ОВ L 311, 28.11.2001 г., стр. 67.

      ПРИЛОЖЕНИЕ

                  1.

                  Образецът на общото лого, посочен в член 1, е следният:

                  2.

                  Референтните цветове са: PANTONE 421 CMYK 13/11/8/26 RGB 204/204/204; PANTONE 7731 CMYK 79/0/89/22 RGB 0/153/ 51; PANTONE 376 CMYK 54/0/100/0 RGB 153/204/51; PANTONE 7480 CMYK 75/0/71/0.

                  3.

                  В белия правоъгълник, разположен в средата (отляво) на общото лого, се поставя националният флаг на държавата членка, в която е установено физическото или юридическото лице, което доставя лекарствени продукти на гражданите чрез услуги на информационното общество.

                  4.

                  Езикът на текста в общото лого се определя от държавата членка, посочена в точка 3.

                  5.

                  Общото лого е с минимална широчина 90 пиксела.

                  6.

                  Общото лого е статично.

                  7.

                  Ако логото се използва върху цветен фон, на който то се откроява трудно, около него може да се постави ограничителна външна линия с цел да се увеличи контрастът спрямо цвета на фона.